

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 042**

**Датум: 20. 09. 2024. године**

**ЛАПОВО**

На основу члана 3. Одлуке о оснивању Локалног савета за запошљавање општине Лапово („Службени гласник општине Лапово”, број 11/24) и члана 80. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 20. септембра 2024. године, донела је

**РЕШЕЊЕ**

**О ИМЕНОВАЊУ ЧЛАНОВА ЛОКАЛНОГ САВЕТА ЗА ЗАПОШЉАВАЊЕ ОПШТИНЕ ЛАПОВО**

**Члан 1.**

За чланове Локалног савета за запошљавање општине Лапово (у даљем тексту: Савет) ИМЕНУЈУ СЕ:

1. БОБАН МИЛИЧИЋ, председник општине Лапово - председник Савета,
2. МИРЕЛА РАДЕНКОВИЋ, председница Скупштине општине Лапово - члан,
3. БИЉАНА ШИШКОВИЋ, представница Средње школе Лапово – члан,
4. ИРЕНА ПРОТИЋ, представница Центра за социјални рад за општине Баточина, Рача и Лапово „Шумадија“ Баточина – члан,
5. МАРИЈА ЛЕКОВИЋ, представница Националне службе за запошљавање - филијала Крагујевац, организациона јединица Лапово – члан.

**Члан 2.**

Задаци Савета прописани су Одлуком о оснивању Локалног савета за запошљавање општине Лапово.

**Члан 3.**

Чланови Савета именују се на мандатни период од 4 године.

**Члан 4.**

Чланови Савета за свој рад немају право на накнаду.

**Члан 5.**

Решење објавити у „Службеном гласнику општине Лапово“.

**ПРЕДСЕДНИЦА**

**Мирела Раденковић**

***О б р а з л о ж е њ е***

Правни основ за доношење ове одлуке садржан је у члану 3. Одлуке о оснивању Локалног савета за запошљавање општине Лапово који одређује да Савет има пет чланова које именује Скупштина посебним решењем на мандатни период од 4 године, а чине га председник Општине Лапово, председник Скупштине општине Лапово, представник Средње школе Лапово, представник Центра за социјални рад за општине Баточина, Рача и Лапово „Шумадија“ Баточина и представник Националне службе за запошљавање - филијала Крагујевац, организациона јединица Лапово.

Чланом 80. Пословника о раду Скупштине општине Лапово прописано је да Скупштина општине може поред сталних радних тела предвиђених Пословником Скупштине општине, да оснива и друга посебна стална радне тела када је то предвиђено законом или другим општим актом.

Овлашћени предлагачи су доставили своје предлоге за именовање чланова Савета, те је на основу свега наведеног донето решење као у диспозитиву.